钦定古今图书集成/理学汇编/文学典/第194卷 > 徐炬事物原始 > 《论诗》
## 钦定古今图书集成/理学汇编/文学典/第194卷 > 徐炬事物原始 > 《论诗》

《诗大序》曰：“诗者，志之所之也。在心为志，发言为诗。故
正得失，动天地，感鬼神，莫近于诗。先王以是经夫妇，
成孝敬，厚人伦，美教化，移风俗。伏羲以佃以渔，作网
罟之歌，诗之始也。”《王制》曰：“天子五年一巡狩，命太师
陈诗，以观民风。”程颐曰：“学者不可不看诗，看诗使人
长一格。”朱子曰：“本之《二南》以求其端，参之列国以尽”
其变，正之于雅以大其规，和之于颂以要其旨，此学
《诗》之大旨也。游酢曰：“学诗者可以感发人之善心，如
观《天保》之诗，则君臣之义修矣；观《棠棣》之诗，则兄弟
之爱笃矣；观《伐木》之诗，则朋友之交亲矣；观《关雎》《鹊
巢》之风，则夫妇之经正矣。”